স্টাফ রিপোর্টার ॥ হুসেইন মুহম্মদ এরশাদের সাবেক বিশেষ উপদেষ্টা ববি হাজ্জাজের নেতৃত্বে নতুন রাজনৈতিক দল হিসেবে জাতীয়তাবাদী গণতান্ত্রিক আন্দোলনের (এনডিএম) নিবন্ধন দেয়ার নির্দেশ দিয়েছেন হাইকোর্ট। এ আদেশ পাওয়ার ১৫ দিনের মধ্যে নির্বাচন কমিশনকে এ নির্দেশনা বাস্তবায়ন করতে বলা হয়েছে। রবিবার বিচারপতি মইনুল ইসলাম চৌধুরী ও বিচারপতি মো. আশরাফুল কামালের সমন্বয়ে গঠিত বেঞ্চ এ আদেশ দেন।